Uashingtoni: Duhen vepra nga udhëheqja siriane dhe jo fjalë
Presidenti Asad ofron reforma pas katër muaj protestash për demokraci
Zyrtarët amerikanë thonë se komuniteti ndërkombëtar, dhe kryesisht populli sirian, janë lodhur nga premtimet e udhëheqësve sirianë dhe ato që nevojiten janë reformat dhe dhënia fund e së është quajturës shtypje e pështirë e zotit Asad ndaj kundërshtarëve. Në reagimin e tretë që nga fillimi i protestave siriane për demokraci katër muaj më parë, presidenti Assad tha se do të ftonte 100 personalitete të larta siriane për të diskutuar reformat kushtetuese, në një prag kohor prej një muaji për rekomandime. Administrata e presidentit Obama i ka bërë thirrje udhëheqësit sirian që të ndërmarrë reforma ose të japë dorëheqjen. Zëdhënësja e Departamentit të Shtetit Victoria Nuland tha se ajo që ka rëndësi janë veprat dhe jo fjalët. Ajo hodhi poshtë sugjerimet e udhëheqësit sirian se të huajt fshiheshin pas dhunës disa javore nga forcat e sigurisë që kanë lënë më shumë se 1,400 të vdekur. Zonja Nuland tha se ndikimi për të cilin Shtetet e Bashkuara është e shqetësuar është ai i Iranit në Siri dhe se qeveria e zotit Assad ka shpalosur një faqe nga libri iranian duke shtypur protestat popullore sikurse bëri Teherani pas zgjedhjeve të debatuara të vitit 2009. Edhe Bashkimi Evropian shprehu zhgënjim me fjalimin e zotit Assad dhe tha se po përgatitet për të zgjeruar sanksionet e veta ndaj Sirisë si reagim ndaj përkeqësimit të dhunës. Zëdhënësja e Departamentit të Shtetit la të kuptohet për sanksione të mëtejshme amerikane duke thënë se administrata e presidentit Obama po punon me aleatët amerikanë për grumbullimin e informacioneve që mund të çojnë në hetime për krime lufte ndaj udhëheqjes siriane nga Gjykata Ndërkombëtare e Krimeve. Ajo konfirmoi komentet nga zyrtarë anonimë amerikanë javën e kaluar se Shtetet e Bashkuara po egzaminonin sanksione të mundëshme ndaj industrisë siriane të naftës dhe gazit. Prodhimi i naftës në Siri ka pësuar rënie gjatë viteve të fundit, por eksportimi i afro 400 mijë fuçive naftë në ditë janë një burim i rendësishëm të ardhurash për qeverinë, kryesisht me renien e tregtisë dhe turizmit si rezultat i trazirave. Eksperti sirian dhe gazetari Andrew Tabler, që po viziton në rolin e studiuesit Insitutin Washington për Politikat e Lindjes së Afërt, thotë se sanksionet janë më të mundëshme sesa veprimet e Gjykatës Ndërkombëtare të Krimeve. Departamenti i Shtetit tha se ambasadori amerikan në Siri Robert Ford shkoi në Sirinë veriore të henën në përpjekje për të parë nga afër kushtet në atë zonë, ku veprimet nga forcat e sigurisë kanë zhvendosur mijëra civilë, shumica prej të cilëve kanë shkuar në Turqi. Zyrtarët në Washington thonë se të dërguarit amerikan nuk i janë miratuar takime të larta me zyrtarë të qeverisë në Damask, por ai ka hapur dialog me një numër të madh figurash të opozitës siriane.